Mubvamaropa kana mukwa (Pterocarpus angolensis. Mukwa) rudzi rwemuti unobuda mvura tsvuku seropa. Muti uyu unowanikwa mumatondo ekuchamhembe kweAfrica munyika dzinoti: Angola, Eswatini, Mozambique, Namibia, South Africa, Tanzania, Congo, Kinshasa, Zimbabwe uye Zambia. Mamwe mazita unonzi: mubvamakovo, mubvinziropa, mukambira, mukonambiti, mukurambira, mukwirambira, kana mushambaropa. Mubvamaropa muti unokurumuka unokura kureba 16m, uine mashizha anovaima. Munzvimbo dzine hunyoro maunoda, muti uyu unoreba 18-19m. Mashizha awo anobuda nguva imwe nemaruva kana nguva diki mushure memaruva. Mubvamaropa unoita maruva akawanda anonhuwira. VaVenda vanoti mutondo (n. kiaat tree. bloodwood) kureva mubvamaropa. VaTonga vanoti Mukula (n. kiaat tree. bloodwood) kureva mubvamaropa. MaNdebele vanoti Umvagazi (n. kiaat tree. bloodwood) kureva mubvamaropa. https://www.zimbabweflora.co.zw/speciesdata/species.php?species_id=131120